***CONTRACT DE MANDAT***

În aplicarea dispoziţiilor:

* **O.U.G. nr. 109/2011** privind guvernanţa corporativă a întreprinderilor publice, cu modificările şi completările ulterioare, denumită în continuare **O.U.G. nr. 109/2011;**
* **H.G. nr. 639/2023** pentru aprobareaNormelor metodologice de aplicare a unor prevederi din O.U.G. 109/2011 privind guvernanţa corporativă a întreprinderilor publice, denumite în continuare **Norme metodologice** - **Anexa nr. 1**- Norme metodologice din 27 iulie 2023 pentru stabilirea criteriilor de selecţie a membrilor consiliilor de administraţie/supraveghere ale întreprinderilor publice, de întocmire a listei scurte pentru fiecare post, a clasamentului acestora, a procedurii privind numirile finale, precum şi pentru stabilirea altor măsuri necesare implementării prevederilor Ordonanţei de urgenţă a Guvernului nr. [109/2011](file:///C:\Users\Dan.Lazarescu\sintact%204.0\cache\Legislatie\temp198098\00144678.htm) privind guvernanţa corporativă a întreprinderilor publice și **Anexa nr. 2** - Norme metodologice din 27 iulie 2023 pentru stabilirea indicatorilor de performanţă financiari şi nefinanciari şi a componentei variabile a remuneraţiei membrilor consiliilor de administraţie/supraveghere ale întreprinderilor publice, precum şi a directorilor, respectiv a membrilor directoratului, denumită in continuare **Norme Metodologice**;
* **Legii societăţilor nr. 31/1990** republicată, cu modificări şi completări, denumită in continuare **Legea nr. 31/1990;**
* Art. 1913 -1919, art. 1924, precum şi ale art. 2009-2042 din Legea nr. 287/2009 privind Codul civil, cu modificările si completările ulterioare;
* Actului constitutiv al ***Societății pentru Servicii de Mentenanță a Rețelei Electrice de Transport “SMART” SA***, societate administrată în sistem unitar, denumit în continuare **Actul constitutiv,**

În urma și pe baza numirii de către Adunarea generală a acționarilor **(„A.G.A.”)** prin **Hotărârea A.G.A. nr.\_\_\_/\_\_\_\_** a domnului/doamnei \_\_\_\_\_\_\_\_\_\_în calitate de membru al Consiliului de administrație al Societății pentru Servicii de Mentenanță a Rețelei Electrice de Transport “SMART” SA, societate administrată în sistem unitar, și al acceptării exprese de către domnul/doamna \_\_\_\_\_\_\_\_\_ a mandatului, fiind necesar a fi stabilite drepturile şi obligaţiile mandantului și mandatarului corespunzător exercitării de către acesta din urmă a funcţiei de membru al consiliului de administrație, se încheie prezentul contract de mandat conform celor ce urmează.

**Art.1 Părţile contractului**

**Societatea pentru Servicii de Mentenanță a Rețelei Electrice de Transport “SMART” SA - filialǎ a C.N.T.E.E. TRANSELECTRICA S.A.** cu sediul social în Bucureşti, B-dul General Gheorghe Magheru nr. 33, Sector 1, înregistrată la Oficiul Registrului Comerţului sub nr. ............, cod unic de înregistrare ........, cont ............................................., deschis la ................, denumită în continuare **„SMART S.A.” sau ”Societatea”,** reprezentată de către Adunarea generală a acționarilor care a desemnat prin **Hotărârea A.G.A. nr.\_\_\_/\_\_\_\_** pe \_\_\_\_\_\_\_\_ să semneze în numele Societății prezentul contract în forma și în conținutul aprobat prin **Hotărârea A.G.A. nr.\_\_\_/\_\_\_\_** , în calitate de **mandant**,

şi

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**, cetățean român, născut la data de \_\_\_\_\_\_\_\_\_\_ în \_\_\_\_\_\_\_\_\_\_\_, cu domiciliul în \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, cu adresa de corespondență declarată în \_\_\_\_\_\_\_\_\_\_\_\_\_\_\_\_\_\_\_\_\_\_\_\_, CNP \_\_\_\_\_\_\_\_\_\_\_\_\_\_\_\_\_\_\_\_\_\_\_ numit în calitate de **membru** al **Consiliului de administrație al Societății** („**Consiliul**”) în conformitate cu **Hotărârea A.G.A. nr. \_\_/\_\_\_\_\_\_**, denumit în continuare „**Administrator**”), care a luat act de forma și conținutul contractului aprobat prin **Hotărârea A.G.A. nr.\_\_\_/\_\_\_\_** și a acceptat mandatul în mod expres în aceste condiții contractuale, în calitate de **mandatar**.

Art. 2 Durata mandatului

**2.1** Durata mandatului este de **4 (patru) ani** începând cu data de \_\_\_\_\_\_\_, respectiv până la data de \_\_\_\_\_\_\_\_\_\_\_.

2.2Mandatul poate fi reînnoit o singură dată cu aplicarea condițiilor și conform procedurii stabilite de lege.

**Art. 3 Definiții**

În prezentul Contract de Mandat, termenii de mai jos vor avea următoarele semnificaţii:

1. **Act constitutiv** – Actul Constitutiv al Societății ........................... (în continuare și Societatea), aprobat de Adunarea Generală a Acţionarilor Societății, astfel cum este în vigoare la data prezentului Contract de Mandat sau cum va fi modificat/completat/reformulat, prin hotărâre a Adunării Generale (extraordinare) a Acţionarilor Societății;
2. **Cadrul legal aplicabil** – ansamblul normelor juridice române cuprinse în O.U.G. nr. 109/2011 cu modificările și completările ulterioare, Legea societăţilor nr. 31/1990 cu modificările și completările ulterioare, Legea nr. 24/2017 privind emitenţii de instrumente financiare şi operaţiuni de piaţă, cu modificările ulterioare, Codul civil cu modificările și completările ulterioare, Codul fiscal cu modificările și completările ulterioare, precum şi în alte acte normative (ex: legi, regulamente, decrete și orice alte acte de reglementare aplicabile, emise de autorități publice naționale, internaționale, regionale, locale sau de alte autorități guvernamentale), incidente prezentului Contract de Mandat, aplicabile părţilor;
3. **Conflict de interese** – orice situaţii sau împrejurări determinate/determinabile potrivit cadrului juridic aplicabil, Regulamentului de organizare şi funcţionare al Societății („ROF Societății”) și Regulamentul de organizare și funcționare al Consiliului de Administrație (”ROF CA”) în care interesul personal, direct ori indirect, al Mandatarului, contravine interesului Societății, astfel încât afectează sau ar putea afecta independenţa şi imparţialitatea sa în luarea deciziilor de afaceri sau îndeplinirea la timp şi cu obiectivitate a atribuţiilor care îi revin în exercitarea mandatului său pentru Societate;
4. **Informație privilegiată** - informaţie de natură precisă care nu a fost făcută publică, care se referă în mod direct sau indirect la unul sau mai mulţi emitenţi ori la unul sau mai multe instrumente financiare, şi care, dacă ar fi transmisă public, ar putea avea un impact semnificativ asupra preţului acelor instrumente financiare sau asupra preţului instrumentelor financiare derivate cu care se află în legătură;
5. **Informaţie confidenţială** - înseamnă şi include orice informaţii cu privire la activitatea economică a Societății care nu sunt publice, potrivit (i) legii, (ii) hotărârilor Adunării Generale a Acţionarilor, (iii) hotărârilor Consiliului de Administrație şi (iv) reglementărilor interne ale Societății. Informațiile confidențiale se referă în principal, fără a se limita la acestea:
   * + termenii contractuali şi orice informaţii cu privire la partenerii de afaceri, clienţi, investitori sau furnizori ai Societății, precum şi condiţiile în baza cărora Societatea desfăşoară activităţi economice cu fiecare dintre aceste persoane;
     + programe de calculator, algoritmi, proceduri sau tehnici folosite de Societate;
     + informaţii cu privire la planurile de viitor ale Societății, inclusiv, fără însă a se limita la acestea, planuri de extindere la zone geografice, segmente de piaţă sau servicii;
     + strategii de marketing, dezvoltate, investigate, dobândite (de la o terţă persoană sau în alt fel), sau folosite de către Societate;
     + orice alte informaţii dobândite de Mandatar în cursul exercitării mandatului său, despre care s- ar putea aprecia, în mod rezonabil, că reflectă vulnerabilităţi ale Societății.
6. **Imposibilitatea de exercitare a mandatului/impediment legal** – (i) orice împrejurare care creează o indisponibilitate cu o durată mai mare sau egală cu 90 de zile calendaristice consecutive, lipsind membrul Consiliului de Administrație de posibilitatea de a-şi îndeplini atribuţiile, personal sau prin reprezentare, cu excepția cazurilor prevăzute de lege (ii) arestarea preventivă, (iii) executarea unei sentinte privative de libertate, (iv) anularea hotărârii adunării generale (ordinare) a acţionarilor Societății de desemnare a membrului Consiliului de Administrație;
7. **Remuneraţia cuvenită membrului Consiliului de Administrație** – Remunerația membrilor consiliului de administrație este stabilită de adunarea generală a acționarilor în structura și limitele prevăzute la alin. (2) si (4) ale art. 37 din O.U.G. nr. 109/2011, cu modificările și completările ulterioare.
8. **Forţa majoră** - semnifică orice eveniment extern, imprevizibil, absolut invincibil şi inevitabil, care nu putea fi prevăzut la momentul încheierii prezentului Contract de Mandat şi care face imposibilă executarea şi, respectiv, îndeplinirea Contractului de Mandat; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargo, enumerarea nefiind exhaustivă ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;
9. **Decizia de afaceri** – semnifică orice decizie de a lua sau de a nu lua anumite măsuri cu privire la administrarea Societății;
10. **Eveniment fortuit** – semnifică un eveniment care nu putea fi prevăzut de Mandatar şi nici impiedicat de către acesta a se întâmpla; sunt asimilate evenimentului fortuit modificarea cadrului legal, de reglementare şi a sistemului fiscal în România existent la semnarea prezentului Contract;
11. **Indicatori de performanță financiari și nefinanciari** – indicatori de performanță negociați și aprobați de adunarea generală a acționarilor, diferiți de cei aprobați pentru Directori, stabiliți prin act adițional la Contractul de Mandat.

Art. 4 Obiectul contractului de mandat

**4.1** Prin prezentul contract de mandat îi este încredințată Administratorului administrarea Societății corespunzător calității de membru al Consiliului având atribuțiile, competențele și responsabilitățile stabilite de lege și de Actul constitutiv.

**4.2** Obligaţiile Administratorului sunt reglementate de lege, astfel cum aceasta va putea fi modificată pe durata mandatului, inclusiv de legislaţia aplicabilă întreprinderilor publice, dispoziţiile Actului constitutiv și cele ale prezentului contract de mandat. În scopul realizării obiectului prezentului contract de mandat, Administratorul va efectua, în limitele atribuțiilor și competențelor de membru al Consiliului, toate actele necesare pentru administrarea Societăţii în interesul acesteia şi pentru îndeplinirea obiectului de activitate, acesta urmând să exercite mandatul cu loialitate, în interesul Societății, cu prudenţa şi diligenţa unui bun administrator.

**Art.5 Drepturile şi obligaţiile Administratorului**

**5.1** **Drepturile Administratorului**

5.1.1 Administratorul are dreptul la plata unei remuneraţii constând într-o indemnizaţie fixă lunară.

5.1.2 Administratorul are dreptul să beneficieze de o poliţă de asigurare de răspundere profesionalǎ încheiată de către Societate.Plata primelor aferente acestei asigurări va fi făcută de Societate şi nu se va deduce din remuneraţia cuvenitǎ Administratorului.

5.1.3 Administratorul are dreptul la plata de despăgubiri în cazul revocării mandatului fără justă cauză. Prin raportare la art 8.5 reprezintă “justă cauză” în înţelesul acestui articol, precizarea nefiind limitativă, neîndeplinirea de către Administrator sau îndeplinirea necorespunzătoare a oricărei obligaţii legale sau stipulate în prezentul contract și refuzul nejustificat de a încheia acte adiţionale la prezentul contract prin care se stabilesc modificǎri intervenite prin efectul legii. De asemenea revocarea are loc cu “justă cauză” în situatia în care indicatorii-cheie de performanţă nu sunt îndepliniți la nivelul minim aprobat de către Adunarea generală a acționarilor, precum și în situația în care Administratorul refuză să își asume indicatorii-cheie de performanţă și îndeplinirea acestora la nivelul minim aprobat de către Adunarea generală a acționarilor, refuzând să încheie în mod corespunzător un act adițional la contractul de mandat. În ipoteza revocării administratorului fără justă cauză:

a) Administratorul va avea dreptul să primească de la Societate o compensație echivalentă cu maxim 24 indemnizații fixe nete lunare, dacă revocarea fără justă cauză intervine în primii 2 ani ai mandatului;

b) În situația în care revocarea fără justă cauză intervine în ultimii 2 ani de mandat, Societatea va plăti Administratorului o compensație corespunzătoare numărului de luni rămase până la finalul mandatului.

c) Plata acestei sume cu titlu de despăgubire se face de către Societate în termen de maxim 60 de zile calendaristice de la data adoptării Hotărârii Adunării Generale a Acționarilor de revocare, dacă hotărârea nu este contestată. Administratorul este de acord și acceptă că această desbăgubire este unica dezdăunare a Administratorului, în situația în care intervine revocarea sa fără justă cauză.

5.1.4 În cazul contestării de către administrator a deciziei de revocare emise de către Societate în instanță, contestatorul declară că renunță în mod definitiv și irevocabil la eventualele dobânzi și penalități aferente dreptului principal pretins, cu excepția cheltuielilor judiciare.

5.1.5 Administratorul are dreptul să aibă acces la orice informaţii legate de Societate, cu respectarea obligaţiei de confidenţialitate şi a prevederilor aferente accesului la secrete de serviciu, respectiv informaţii naţionale clasificate.

5.1.6 Administratorul poate beneficia, alături de ceilalți administrator, în condițiile legii, de asistenţă de specialitate pentru fundamentarea/motivarea deciziilor luate în cadrul consiliului, cu aprobarea AGA.

5.1.7 Administratorul are dreptul de a beneficia de același pachet de compensații și beneficii, inclusiv servicii medicale și/sau asigurare medicală, contractate de Societate pentru angajați (dacă este cazul).

5.1.8. În cazuri excepţionale, când interesul Societății o cere, poate solicita convocarea adunării generale a acţionarilor.

**5.2 Obligațiile Administratorului**

5.2.1 Administratorul este obligat să elaboreze o propunere pentru componenta de administrare a planului de administrare, în vederea realizării indicatorilor de performanţă financiari şi nefinanciari, în termenul prevăzut de art. 30 alin. (1) din OUG nr. [109/2011](file:///C:\Users\Dan.Lazarescu\sintact%204.0\cache\Legislatie\temp132214\00144678.htm), precum și să analizeze, și să aprobe planul de administrare completat cu componenta de management în condițiile și în termenele prevăzute de lege.

5.2.2 Administratorul este obligat să negocieze în condițiile legii indicatorii-cheie de performanţă (AGA) în termenul prevăzut de art. 30 alin. (4) din Ordonanţa de urgenţă a Guvernului nr. [109/2011](file:///C:\Users\Dan.Lazarescu\sintact%204.0\cache\Legislatie\temp132214\00144678.htm);

5.2.3 Administratorul este obligat să îndeplinească obiectivele şi indicatorii-cheie de performanţă prevăzuți în anexă la contract.

5.2.4 Administratorul este obligat să contribuie la elaborarea proiectului bugetului întreprinderii publice şi, după caz, a programului de activitate pe exerciţiul financiar următor.

5.2.5 Administratorul este obligat să pregătească şi să participe la şedinţele Consiliului, precum şi la unul sau mai multe comitete consultative înfiinţate la nivelul Consiliului.

5.2.6 În cazul numirii în funcția de președinte al Consiliului de Administrație, membrul Consiliului de Administrație îi revin și atribuțiile corespunzătoare acestei funcții, stabilite în Actul Constitutiv al Societății, Regulamentul de Organizare și Funcționare al Consiliului de Administrație, precum și în prevederile legale aplicabile.

5.2.7 Administratorul este obligat să participe la ședințele adunării generale ale acţionarilor.

5.2.8 Administratorul este obligat să reprezinte Societatea în cazurile prevăzute de lege și, după caz, în ipotezele în care această facultate i s-a acordat în mod expres.

5.2.9 Administratorul este obligat să participe la elaborarea şi transmiterea, către autoritatea publică tutelară, Agenţia pentru Monitorizarea şi Evaluarea Performanţelor Întreprinderilor Publice („AMEPIP”), Ministerul Finanţelor şi alte autorităţi, a rapoartelor prevăzute de lege, a rapoartelor privind activitatea Societății şi stadiul realizării îndeplinirii indicatorilor-cheie de performanţă din contractul de mandat, precum şi, după caz, a informaţiilor referitoare la contractele de mandat ale membrilor directoratului Societății.

5.2.10 Administratorul este obligat să formuleze propuneri cu privire la strategia de dezvoltare a Societății.

5.2.11 Administratorul este obligat să participe la selecţia, numirea şi revocarea membrilor directorilor, evaluarea activităţii şi aprobarea remuneraţiei acestora.

5.2.12 Administratorul este obligat să aprobe recrutarea şi revocarea, după caz, a conducătorului auditului intern şi primirea de la acesta, ori de câte ori solicită, de rapoarte cu privire la activitatea Societății.

5.2.13 Administratorul este obligat să verifice funcţionarea sistemului de control intern managerial;

5.2.14 Administratorul este obligat să sesizeze conflictele de interese şi incompatibilităţile pentru membrii organelor de administrare şi conducere ori pentru personalul întreprinderii publice.

5.2.15 Administratorul este obligat să declare, conform legislaţiei în vigoare şi codului de etică, existența oricăror conflicte de interese şi incompatibilităţi. În situaţii de conflict de interese, Administratorul are obligaţia de a se abţine de la participarea la procesul decizional în cadrul Consiliului/comitetelor consultative/în exercitarea atribuţiilor de administrator.

5.2.16 Administratorul are în sarcină obligaţia de informare prevăzută de art. 15317 din Legea nr. [31/1990](file:///C:\Users\Dan.Lazarescu\sintact%204.0\cache\Legislatie\temp132214\00078665.htm) coroborat cu art. 33 din OUG nr. 109/2011.

5.2.17 Administratorul este obligat să exercite mandatul cu loialitatea, prudenţa şi diligenţa unui bun administrator, în interesul exclusiv al Societății.

5.2.18 Administratorul este obligat să respecte dispoziţiile legale şi statutare privind creditarea şi încheierea de acte juridice cu întreprinderea publică.

5.2.19 Să participe la cel puţin un program de formare profesională în domeniul guvernanţei corporative, precum şi în orice alte domenii relevante pentru întreprinderea publică, conform cadrului legal aplicabil, cu aprobarea AGA.

5.2.20 Administratorul este obligat să manifeste diligență cu privire la primirea, deținerea și transmiterea informațiilor (inclusiv a documentelor) proprietatea Societății utilizând în aceste scopuri în mod exclusiv mijloace tehnice și medii electronice sau fizice de comunicare sau păstrare aflate în proprietatea sau sub controlul Societății (laptop/tabletă, e-mail, alte aplicații de comunicare, medii fizice de păstrare, etc). În aplicarea prezentei clauze contractuale, Administratorul este obligat să respecte și reglementările interne specifice având ca obiect securitatea informației. Obligațiile stabilite prin prezenta clauză contractuală fac parte din sfera obligației de confidențialitate asumate de către Administrator prin prezentul contract.

5.2.21 Administratorul, împreună cu ceilalţi membri ai Consiliului de Administrație are obligaţia de a cere convocarea adunarării generale a acționarilor pentru a aproba orice tranzacţie dacă aceasta are, individual sau într-o serie de tranzacţii încheiate, o valoare mai mare de 10% din valoarea activelor nete ale Societății sau mai mare de 10% din cifra de afaceri a Societății potrivit ultimelor situaţii financiare auditate, cu membrii Consiliului de Administrație ori cu directorii, cu angajaţii, cu acţionarii care deţin controlul asupra societăţii sau cu o societate controlată de aceştia, precum și cu soţul sau soţia, rudele ori afinii până la gradul IV inclusiv ai persoanelor menționate.

5.2.22 Administratorul, împreună cu ceilalţi membri ai Consiliului de Administrație, are obligaţia de a informa acţionarii, în cadrul primei adunări generale a acţionarilor ce urmează încheierii actului juridic, asupra oricărei tranzacţii încheiate de Societate cu: a) persoanele prevăzute la punctul 5.2.21, dacă valoarea tranzacţiei este sub nivelul de 10% din valoarea activelor nete ale Societății sau mai mica de 10% din cifra de afaceri a Societății potrivit ultimelor situaţii financiare auditate; b) o altă societate ori cu autoritatea publică tutelară, dacă tranzacţia are o valoare, individual sau într-o serie de tranzacţii, de cel puţin echivalentul în lei a 100.000 euro.

5.2.23 Să pună la dispoziția Societății, în forma și la termenele specificate de aceasta, documentele și informațiile solicitate de Societate pentru executarea diverselor obligații legale sau statutare referitoare la Administrator.

5.2.24 Să nu facă aprecieri neautorizate în legătură cu litigiile aflate în curs de soluționare și în care Societatea - are calitate de parte.

5.2.25 Să nu acorde asistență și consultanță persoanelor fizice sau juridice în vederea promovării de acțiuni juridice ori de altă natură împotriva Societății.

5.2.26 Administratorul își asumă condițiile de obținere a certificatului ORNISS la nivelul solicitat de societate (Legea nr. 182/2002 privind protecţia informaţiilor clasificate, ale Standardelor naţionale de protecţie a informaţiilor clasificate în România, aprobate prin Hotărârea Guvernului nr. 585/2002, şi ale Normelor privind protecţia informaţiilor clasificate ale Organizaţiei Tratatului Atlanticului de Nord în România, aprobate prin Hotărârea Guvernului nr. 353/2002).

5.2.27 Să respecte obligațiile de neconcurență prevăzute în Anexa nr 1. la Contract.

5.2.28 Administratorul are orice alte obligaţii prevăzute de lege, Actul constitutiv şi regulamentele interne adoptate la nivelul Societății.

5.2.29 Să delege conducerea Societăţii unuia sau mai multor directori, numind pe unul dintre aceştia director general, să stabilescă remuneraţia acestora, la recomandarea comitetului de nominalizare şi remunerare şi să revoce directorul general/directorii, în conformitate cu dispoziţiile statutare şi ale Cadrului legal aplicabil;

5.2.30 Să evalueze activitatea directorului general/directorilor, atât sub aspectul execuţiei contractului/ contractelor de mandat, cât şi în ceea ce priveşte respectarea şi realizarea componentei de management din planul de administrare;

5.2.31 Să aprobe încheierea de contracte, în limitele prevăzute de actul constitutiv, de hotărâri ale adunării generale a acţionarilor, precum şi de Cadrul legal aplicabil;

5.2.32 Să facă recomandări privind repartizarea profitului;

5.2.33 Să convoace sau, după caz, să avizeze convocarea adunării generale a acţionarilor în conformitate cu prevederile statutare şi ale Cadrului legal aplicabil, să organizeze şi să participe la şedinţele adunărilor generale ale acţionarilor şi să implementeze hotărârile adunărilor generale ale acţionarilor;

5.2.34 Să avizeze proiectul bugetului de venituri şi cheltuieli al Societăţii pe anul în curs;

5.2.35 Să prezinte Adunării Generale a Acţionarilor Societăţii, în termenul legal, toate rapoartele prevăzute de Cadrul legal aplicabil;

5.2.36 Să verifice conformitatea cu legea, cu actul constitutiv şi cu hotărârile adunării generale a acţionarilor a operaţiunilor de conducere a Societăţii;

5.2.37 Să adopte toate măsurile necesare pentru protejarea patrimoniului Societăţii;

5.2.38 Să informeze acţionarii de Evenimente Semnificative, în termen de 2 zile lucrătoare, înainte sau după producerea acestora, după caz, şi cu privire la eventuala situaţie de imposibilitate/ impediment legal, dupǎ caz;

5.2.39 Să participe la procesul de evaluare şi, urmare a acestui proces, să prezinte o autoevaluare bazată pe performanţa obţinută versus obiective în cadrul unui raport privind gradul de îndeplinire al obiectivelor, in termenele si conditiile stabilite de Mandant şi pe care să o livreze acestuia;

5.2.40 Să apere, în mod loial, prestigiul Societatii şi al organelor de conducere ale Societăţii şi acţionari, precum şi să se abţină de la orice act ori fapt care poate produce prejudicii imaginii sau intereselor legale ale acestora;

5.2.41 Să nu exprime în public aprecieri neconforme cu realitatea în legatură cu activitatea Societăţii, cu politicile şi strategiile acesteia ori cu proiectele de reglementări sau de acte cu caracter individual;

5.2.42 În relaţia sa cu Societatea, cu directorii, acţionarii şi angajaţii Societăţii şi ceilalţi membri ai Consiliului de Administraţie, Administratorul se obligă să aibă un comportament bazat pe respect, buna-credinţă, corectitudine şi amabilitate, să nu aducǎ atingere onoarei/ reputaţiei/ demnităţii acestora, precum şi persoanelor fizice şi juridice cu care intră în legatură în exerciţiul mandatului său, prin întrebuinţarea unor expresii jignitoare, formularea unor sesizări sau plângeri calomnioase sau dezvăluirea unor aspecte ale vieţii private;

5.2.43 Să asigure egalitatea de şanse şi tratament pentru angajaţii Societăţii şi directori, să nu favorizeze sau să defavorizeze accesul ori promovarea în cadrul Societăţii pe criterii discriminatorii, de rudenie, afinitate sau alte criterii neconforme cu Cadrul juridic aplicabil;

5.2.44 Să participe şi să-şi exprime votul la fiecare şedinţă a Consiliului de administraţie şi să semneze procesele verbale ale şedinţelor Consiliului de Administraţie la care participă personal sau în calitate de mandatar, întocmite de secretariatul şedinţei;

5.2.45 Să pună la dispoziţia Societăţii, în forma şi la termenele specificate de aceasta, documentele şi informaţiile solicitate de Societate pentru executarea diverselor obligaţii legale sau statutare referitoare la Administrator.

**Art.6. Drepturile şi obligaţiile Societății**

**6.1 Drepturile Societății**

6.1.1 Societatea are dreptul să solicite și să primească de la Administrator informaţii, rapoarte şi alte documente cu privire la îndeplinirea mandatului.

6.1.2 Societatea are dreptul de a negocia indicatorii-cheie de performanţă și finaliza negocierea în termenul prevăzut de lege.

6.1.3 Societatea are dreptul de a promova acţiunea în răspundere şi acţiunea în despăgubiri pentru daunele cauzate Societății de către Administrator prin încălcarea îndatoririlor prevăzute de lege şi Actul constitutiv.

6.1.4 Societatea are orice alte drepturi prevăzute de lege, Actul constitutiv şi regulamentele interne adoptate la nivelul Societății.

6.1.5. Societatea are dreptul să solicite în scris orice fel de informație cu privire la activitatea membrilor Consiliului de Administrație și să primească răspuns în termen de cel mult 10 zile calendaristice de la solicitare.

**6.2 Obligațiile Societății**

6.2.1 Societatea este obligată la plata remunerației către Administrator în condițiile stabilite prin prezentul contract.

6.2.2 Societatea este obligată să suporte costurile asigurării de răspundere profesională a Administratorului.

6.2.3 Societatea are obligația de a monitoriza activitatea administratorului și de a evalua îndeplinirea indicatorilor-cheie de performanţă aprobaţi, incluși în contractul de mandat.

6.2.4 Societatea are obligația de a plăti compensația administratorului prevăzută la art. 5.1.3 lit. a și b.

**Art.7. Răspunderea părţilor**

7.1 Neîndeplinirea şi/sau îndeplinirea necorespunzătoare a obligaţiilor asumate de către oricare dintre părţile semnatare ale prezentului contract atrage răspunderea părţii aflate în culpă.

7.2 Administratorul răspunde pentru nerespectarea culpabilă: (i) a obligației de îndeplinire a Planului de administrare, în scopul atingerii obiectivelor cuprinse în acesta și a îndeplinirii Indicatorilor de performanță financiari și nefinanciari, (ii) a prevederilor prezentului Contract de Mandat, (iii) a prevederilor hotărârilor adoptate de Adunarea generală a acționarilor Societății și (iv) a prevederilor Actului Constitutiv.

7.3Administratorul nu încalcă obligaţia de prudenţă şi de diligenţă şi nu va răspunde în cazul în care, în momentul luării unei decizii de afaceri, el este în mod rezonabil îndreptăţit să considere că acţionează în interesul Societăţii şi pe baza unor informaţii adecvate.

7.4 Administratorul va răspunde pentru orice prejudiciu suferit de Societate ca urmare a neîndeplinirii culpabile de către acesta a atribuțiilor și obligațiilor prevăzute de prezentul Contract de Mandat, Actul Constitutiv, ROF CA, hotărârile Adunării Generale a Acționarilor sau Cadrul Legal, în conformitate cu prevederile legale aplicabile.

**Art.8. Condiţiile modificării, încetării şi reînnoirii mandatului**

**8.1** Prezentul contract se modifică prin acordulpărţilor exprimat printr-un act adiţional încheiat cu respectarea condiţiilor de fond şi formă prevăzute de lege la încheierea acestuia sau, după caz, ca urmare a modificărilor legislative ulterioare de natură a afecta prevederile contractuale.

**8.2** Modificarea contractului în scopul includerii de clauze privind indicatorii-cheie de performanţă aprobaţi în condiţiile OUG nr.109/2011 se va face în condițiile și termenele prevăzute de lege.

**8.3 Contractul încetează:**

a) la expirarea duratei pentru care a fost încheiat, dacă acesta nu a fost reînnoit în condiţiile legii,

b) prin renunțarea Administratorului la manadat cu un preaviz de 35 zile calendaristice de la notificarea Societății;

c) prin decesul Administratorului;

d) de către AGA ca urmare a neîndeplinirii indicatorilor-cheie de performanţă înscrişi în contractul de mandat, din motive imputabile Administratorului;

e) prin deschiderea procedurii insolvenţei generale sau a falimentului Societății;

f) prin încălcarea de către Administrator a dispoziţiilor legale privind conflictele de interese, incompatibilităţile, inclusiv a criteriilor de integritate prevăzute de Codul de etică al Societății, precum și a obligaţiilor de neconcurenţă;

g) prin încălcarea obligaţiilor de confidenţialitate privind orice informaţie financiară şi/sau comercială calificată ca fiind confidenţială sau privilegiată potrivit normelor legale sau obligaţiilor contractuale asumate de Societate;

h) prin încetare de plin drept în cazurile prevăzute de lege, inclusiv în cazul pornirii acţiunii în răspundere contra membrilor Consiliului, precum și în cazul trimiterii în judecată pentru săvârşirea uneia dintre infracţiunile prevăzute la art. 6 alin. (1) din Legea societăţilor nr. [31/1990](file:///C:\Users\Dan.Lazarescu\sintact%204.0\cache\Legislatie\temp132214\00078665.htm).

i) prin retragerea/neacordarea autorizației ORNISS;

j) prin imposibilitatea de exercitare a mandatului/impediment legal – orice împrejurare care creează o indisponibilitate cu o durată mai mare sau egală cu 90 de zile calendaristice consecutive, lipsind membrul Consiliului de Administrație de posibilitatea de a-şi îndeplini atribuţiile, personal sau prin reprezentare;

În cazul în care Administratorul este în Imposibilitate Definitivă de Exercitare a Mandatului/Impediment Legal încetarea va produce efecte de la data expirării termenului de 90 de zile consecutive de incapacitate.

**8.4** Mandatul Administratorului poate fi reînnoit la cererea administratorului în mandat, în conformitate cu prevederile art. 25 din anexa nr. 1 la HG nr. 639/2023 pentru aprobarea normelor metodologice de aplicare a OUG nr. 109/2011 privind guvernanța corporativă a întreprinderilor publice.

**8.5** În situaţia revocării cu justă cauză a Administratorului acesta nu este îndreptăţit să primească despăgubiri din partea Societăţii. Pentru evitarea oricăror neînţelegeri, reprezintă “justă cauză” în înţelesul acestui articol, precizarea nefiind limitativă, neîndeplinirea de către Administrator sau îndeplinirea necorespunzătoare a oricărei obligaţii legale sau stipulate în prezentul contract și refuzul nejustificat de a încheia acte adiţionale la prezentul contract prin care se stabilesc modificǎri intervenite prin efectul legii.

**Art.9 Obiective de performanţă şi indicatori-cheie de performanţă, precum şi condiţiile de revizuire a acestora**

**9.1** Obiectivele şi indicatorii-cheie de performanţă, avizaţi de AMEPIP, vor fi stabiliți conform legii și vor fi menționați în anexa la contract.

**9.2** Condiţiile de revizuire a obiectivelor şi indicatorilor-cheie de performanţă sunt cele prevăzute de dispozițiile OUG nr.109/2011 și actele normative subsecvente, acestea fiind obligatorii pentru părți.

**Art.10. Criterii de integritate şi etică**

**10.1** Administratorulva respecta prevederile dispoziţiilor legale, prevederile Actului constitutiv și ale reglementărilor interne ale Societății privind conflictele de interese, incompatibilităţile, inclusiv criteriile de integritate prevăzute de Codul de etică al Societății și a obligațiilor de neconcurență.

**10.2** Administratorulareobligaţia de a respecta confidenţialitatea privind orice informaţie financiară, tehnică şi/sau comercială calificată ca fiind confidenţială sau privilegiată potrivit normelor legale sau obligaţiilor contractuale asumate de Societate.

**Art.11.Remuneraţia Administratorului**

**11.1** Administratorul, in calitatea sa de membru al Consiliului, beneficiaza de o indemnizatie fixă lunara stabilita în condițiile legii de către Adunarea generală a acționarilor.

**11.2** Indemnizația fixă cuvenită Administratorului pe durata mandatului de membru al Consiliului este în valoare lunară brută de \_\_\_\_\_\_\_\_\_\_\_\_\_ lei.

**11.3** Plata indemnizaţiei fixe se face lunar.

**Art.12.Clauze de confidenţialitate, în timpul şi după exercitarea mandatului**

**12.1** Termenul de „Informaţii Confidenţiale” înseamnă şi include orice informaţii cu privire la activitatea Societăţii care nu sunt publice. Fără a se limita la cele de mai sus, informaţiile confidenţiale includ:

1. termenii contractuali şi orice informaţii cu privire la partenerii de afaceri, clienţii, agenţii, salariaţii, antreprenorii, investitorii sau furnizorii Societăţii, precum şi condiţiile în baza cărora Societatea desfăşoară activităţi economice cu fiecare dintre aceste persoane;
2. orice planuri de afaceri, de colaborare sau de dezvoltare ale Societății pe plan național și internațional sau, după caz detaliile nepublice ale unor astfel de planuri;
3. informaţii cu privire la planurile de viitor ale Societăţii, inclusiv, fără însă a se limita la, planuri de extindere la zone geografice, segmente de piaţă sau servicii, orice informaţii care ar putea fi incluse în mod obişnuit în situaţiile financiare ale Societăţii, inclusiv, dar fără a se limita la, suma activului, pasivului, valorii nete, veniturilor, cheltuielilor sau venitului net al Societăţii, cu excepţia acelor informaţii a căror dezvăluire este autorizată conform reglementărilor interne ale Societăţii;
4. orice alte informaţii dobândite de Administrator în cursul exercitării mandatului său, despre care s-ar putea aprecia, în mod rezonabil, că reflectă vulnerabilităţi ale Societăţii;
5. orice informaţie primită de Societate de la terţe persoane care, la rândul lor, au o obligaţie de confidenţialitate despre a cărei existenţă înştiinţează Societatea;
6. orice informaţii derivate din toate cele de mai sus
7. orice copii ale tuturor informaţiilor menţionate mai sus, cu excepţia situaţiilor în care aceste copii sunt solicitate de o instanţă judecătorească sau de o altă autoritate publică, în condiţiile prevăzute de lege.
8. după încheierea mandatului, administratorul nu are dreptul să ocupe o poziție de administrare sau conducere într-o întreprindere aflată în concurență directă cu întreprinderea publică la care a exercitat mandatul pe o perioadă de 6 luni.

**12.2 Folosirea şi dezvăluirea Informaţiilor Confidenţiale**

12.2.1 Administratorul recunoaşte că a dobândit şi/sau va dobândi Informaţii Confidenţiale în cursul sau în legătură cu exercitarea mandatului în cadrul Societăţii, precum şi că folosirea indiferent de scop a acestor Informaţii Confidenţiale, de către sine ori de către alte persoane, ar prejudicia grav Societatea inclusiv prin încălcarea unor obligații legale ale Societății. Prin urmare, Administratorul acceptă că, direct sau indirect, în orice moment, pe durata contractului încheiat cu Societatea sau oricând ulterior încetării acestuia, şi indiferent când şi din ce motiv prezentul contract va înceta, nu va folosi sau determina folosirea oricăror Informaţii Confidenţiale în legătură cu orice activităţi sau afaceri, cu excepţia activităţilor economice publice ale Societăţii, şi nu va dezvălui sau determina dezvăluirea oricăror Informaţii Confidenţiale către orice persoană fizică, societate, asociaţie, grup sau orice altă entitate, cu excepţia cazului în care această dezvăluire a fost autorizată în mod specific în scris de către Societate, sau cu excepţia cazului în care este cerută de orice lege aplicabilă, ori dispusă prin hotărârea unei instanţe judecătoreşti sau arbitrale competente, sau de orice autoritate publică care prin lege este abilitată să primească astfel de informaţii.

12.2.2 Suplimentar, Administratorul se obligă să notifice Societatea, cu promptitudine, cu privire la orice act al unei instanţe judecătoreşti sau arbitrale, ori al unei alte autorităţi publice, de natura celor precizate în alineatul anterior, astfel încât Societatea să poată adopta, în condiţiile legii, măsuri de protecţie sau o altă soluţie adecvată, şi va furniza în continuare orice asistenţă pe care Societatea o poate solicita în mod rezonabil pentru a garanta asemenea măsuri sau soluţii, în cazul în care măsurile de protecţie menţionate în alineatul anterior nu sunt suficiente, Administratorul va furniza numai acea secţiune din Informaţia Confidenţială care este cerută în mod legal de autoritatea publică în cauză şi va depune toate eforturile rezonabile şi întemeiate legal, pentru a obţine tratamentul confidenţial al oricăror Informaţii Confidenţiale astfel dezvăluite.

**12.3 Folosirea şi dezvăluirea informaţiilor cu privire la terţe persoane**

12.3.1 Administratorul înţelege că Societatea primeşte uneori informaţii de la terţe persoane, pe care Societatea trebuie să le trateze cu confidenţialitate şi să le folosească doar în scopuri limitate, („Informaţii cu privire la terţe persoane”).

12.3.2 Administratorul acceptă că, direct sau indirect, în orice moment, pe durata contractului încheiat cu Societatea, sau oricând după încetarea acestuia, şi indiferent când şi din ce motiv acest contract va înceta, nu va folosi sau determina folosirea oricăror Informaţii cu privire la terţe persoane, cu excepţia cazurilor în care acest lucru este permis printr-un acord scris încheiat între Societate şi respectiva terţă persoană și cu excepţia cazului în care este cerută de orice lege aplicabilă sau prin hotărârea unei instanţe judecătoreşti sau arbitrale competente sau de orice altă autoritate publică care prin lege este abilitată să primească astfel de informaţii. Adiţional, Administratorul se obligă să notifice Societatea, cu promptitudine, cu privire la orice act al unei instanţe judecătoreşti sau arbitrale, ori al unei alte autorităţi publice, de natura celor precizate la alineatul anterior, astfel încât Societatea să poată adopta, în condiţiile legii, măsuri de protecţie sau o altă soluţie adecvată. în cazul în care măsurile de protecţie nu sunt suficiente, Administratorul va furniza doar acea secţiune din Informaţie cu privire la terţe persoane, după cum este cerut în mod legal.

**12.4** Protejarea secretelor comerciale.Nicio prevedere din prezentul contract nu va implica şi nu va afecta în niciun fel drepturile Societății de a-şi proteja secretele comerciale, prin orice mijloace prevăzute de lege.

**12.5** Întinderea în timp a respectării obligaţiilor de confidenţialitate. Obligaţiile de confidenţialitate ce revin Administratorului în baza prezentului contract, rămân aplicabile şi după încetarea acestuia indiferent de motive şi vor produce efecte pe o perioadă nelimitată de timp.

**Art.13 Modalitatea de evaluare a administratorilor**

**13.1** Executarea prezentului contract de mandat face obiectul evaluării în condițiile legii potrivit următoarelor tipuri de evaluari:

**a)** evaluarea propriei performanţe a Consiliului;

**b)** evaluarea activităţii Administratorului, realizată de către Adunarea generală a acţionarilor sau de către autoritatea publică tutelară,

**c)** evaluarea de către AMEPIP a îndeplinirii indicatorilor-cheie de performanţă.

**Art. 14 Participarea în comitetele consultative de specialitate, înfiinţate la nivelul consiliului potrivit legii, precum şi la alte comitete, în funcţie de specificul întreprinderii publice**

**14.1** În cadrul Consiliului se constituie în mod obligatoriu potrivit legii comitetul de nominalizare şi remunerare, comitetul de gestionare a riscurilor şi comitetul de audit. Prin Actul constitutiv al Societății se poate stabili şi posibilitatea constituirii şi a altor comitete consultative.

**14.2** În termende 10 zile calendaristice de la data numirii, Consiliul are obligația de a constitui comitetele precizate în clauza 14.1 de mai sus.

**Art.15 Clauze privind independenţa administratorului**

**15.1** Prin raportare la prevederile art. 1382 din Legea nr. [31/1990](file:///C:\Users\Dan.Lazarescu\sintact%204.0\cache\Legislatie\temp132214\00078665.htm), Administratorul declară pe proprie răspundere la data semnării prezentului contract că, potrivit prevederilor legale, **este /nu este** *administrator independent*.

**15.2** În situația modificării, pe durata mandatului, astatutului declarat potrivit clauzei 15.1 de mai sus, Administratorul se obligă să notifice Societatea în termen de 3 zile calendaristice de la modificare.

**Art.16. Forţa majoră și caz fortuit**

**16.1** Părţile se obligă să se înştiinţeze reciproc, în scris, în termen de cel mult 5 (cinci) zile de la intervenţia vreunei cauze de forţă majoră sau caz fortuit, astfel cum sunt definite de căre Legea nr. [287/2009](file:///C:\Users\Dan.Lazarescu\sintact%204.0\cache\Legislatie\temp132214\00141530.htm) privind Codul civil, republicată, cu modificările şi completările ulterioare, iar, în general, să se informeze reciproc şi în timp util asupra eventualelor impedimente de natură să conducă la dificultăţi în realizarea obiectului prezentului contract.

**16.2** În cazul în care partea care invocă forţa majoră sau cazul fortuit nu a respectat obligaţia de notificare sau termenul prevăzut la 16.1, atunci partea nu va fi exonerată de răspundere.

**16.3** În caz de forţă majoră sau caz fortuit, părţile vor depune eforturi comune în vederea diminuării daunelor eventuale ce ar rezulta în urma intervenirii unei asemenea cauze.

**Art.17 Modalitatea de soluţionare a litigiilor**

**17.1** Prezentul contract este guvernat de buna credinţă şi interpretat în conformitate cu prevederile legii române.

**17.2** Orice litigiu care se naște între Părți referitor la încheierea, executarea, modificarea, încetarea sau interpretarea clauzelor prezentului Contract de Mandat, care nu pot fi soluționate pe cale amiabilă, vor fi prezentate spre soluționare instanțelor competente din România.

**Art.18 Alte clauze**

**18.1** Administratorul este de acord cu prelucrarea de către Societate, dacǎ va fi cazul, a datelor cu caracter personal furnizate de Administrator şi/sau obţinute de la terţe părţi, inclusiv, fără a se limita la codul numeric personal şi alte date personale de identificare, în scopul derulării raporturilor juridice legate direct sau indirect de prezentul contract dintre Societate şi terţi, precum şi în scop statistic sau de marketing. Prin prezentul acord, Administratorul declară cǎ a fost informat cu privire la prevederile Legii nr. 363/2018 privind protecţia persoanelor fizice referitor la prelucrarea datelor cu caracter personal de către autorităţile competente în scopul prevenirii, descoperirii, cercetării, urmăririi penale şi combaterii infracţiunilor sau al executării pedepselor, măsurilor educative şi de siguranţă, precum şi privind libera circulaţie a acestor date și a Legii nr. 190/2018 privind măsuri de punere în aplicare a Regulamentului (UE) 2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor). Administratorul declară că, la încheierea operaţiunilor de prelucrare, este de acord ca datele sale cu caracter personal să facă obiectul unor prelucrări ulterioare de către Societate, acţionari şi, dacă este cazul, alte autorităţi publice. Administratorul declară că a fost informat cu privire la faptul că are dreptul să-şi retragă oricând consimţământul privind prelucrarea datelor cu caracter personal, folosirea acestora în scop statistic sau de marketing, transferul lor în străinătate precum şi primirea de comunicări comerciale, printr-o cerere scrisă adresată Societăţii.

**18.2** Administratorul nu poate încheia un contract de muncă cu Societatea.

**18.3 Notificări**

18.3.1 Toate notificările/cererile/comunicările referitoare la prezentul contract, adresate de o parte celeilalte, vor fi considerate valabil îndeplinite dacă vor fi expediate acestei din urmă părţi prin scrisoare recomandată sau fax/e-mail, cu confirmare de primire la adresele prevăzute în art.1 din prezentul contract ori la acele adrese care vor fi declarate ulterior de oricare dintre părţi.

18.3.2 În cazul în care o parte îşi schimbă coordonatele de corespondenţă menţionate în în art.1 din prezentul contract, acesteia îi va reveni obligaţia de a comunica celeilalte părţi, în termen de cel mult 5 (cinci) zile lucrătoare, noile coordonate. Omisiunea comunicării nu angajează răspunderea părții care foloseşte coordonatele menţionate în contract sau ultimele notificate, iar notificările realizate la coordonatele respective sunt valabile.

**18.4** Poliţa de asigurare de răspundere profesionalǎ acoperind și riscurile aferente executării mandatului Administratorului va fi contractată și plătită de către Societate în condițiile legislației achizițiilor publice. Valoarea asigurată este stabilită de către autoritatea publică tutelară, iar condițiile poliței vor fi stabilite de către Societate.

**18.5** Prezentul contract nu este un contract de muncă şi nu este guvernat de legislaţia muncii.

**18.6** Dacă anumite clauze ale prezentului contract devin ineficiente din punct de vedere juridic, validitatea celorlalte prevederi ale prezentului contract nu va fi afectată. În asemenea situaţii, părţile vor renegocia cu bunǎ-credinţă orice clauză devenită ineficientă din punct de vedere juridic, adăugând clauza astfel renegociată prevederilor prezentului contract.

**18.7** Dacă, oricând pe parcursul duratei acestui contract, una dintre părţi nu insistă în mod expres pentru a impune o anumită prevedere a contractului, nu înseamnă că acea parte a renunţat la astfel de prevederi sau că a renunţat la dreptul de a impune aceste prevederi.

**18.8** Cadrul legal aplicabil prezentului contract se aplică de drept şi îşi produce efecte juridice de drept fără alte formalităţi prealabile din partea părţilor.

**18.9** Administratorul declară că a luat cunoştinţă anterior numirii de către Adunarea generală a acționarilor și acceptării mandatului de clauzele prezentului contract și ale Actului constitutiv al Societății, le înțelege termenii şi îi acceptă integral.

**18.10** Administratorul declară că a luat cunoştinţă anterior numirii de către Adunarea generală a acționarilor și acceptării mandatului de obligațiile specifice prevăzute în sarcina sa de cadrul legal specific aplicabil Societății, acceptă, înţelege şi se obligă în mod ferm la respectarea obligaţiilor de confidenţialitate şi loialitate.

**18.11** Administratorul declară că nu se află în niciuna dintre situaţiile de incompatibilitate sau concurenţă prevăzute de lege, are capacitate deplină de exerciţiu pentru a încheia prezentul contract şi pentru a executa obligaţiile prevăzute de acesta şi în concordanţă cu prevederile acestuia şi ale cadrului legal aplicabil și îndeplineşte cerinţele prevăzute de lege şi de Actul constitutiv al Societății pentru deţinerea calităţii de administrator în cadrul Consiliului.

**Anexa 1 este parte integrantă a prezentului Contract.**

Drept pentru care am încheiat astăzi , la , în 2 (două) exemplare originale, prezentul Contract de Mandat, părţile declarând, totodată, ca au primit fiecare, cu ocazia semnării prezentului Contract, câte un exemplar.

|  |  |
| --- | --- |
| **Societatea pentru Servicii de Mentenanță a Rețelei Electrice de Transport ,,SMART” SA** Prin:……………………………..mandatat,  Prin Hotărârea nr. ……………a Adunării  Generale Ordinare a Acționarilor | **ADMINISTRATOR**  **Domnul/Doamna** |

**Anexa 1**

**OBLIGAȚII DE NECONCURENȚĂ**

# **Neconcurența**

Pe perioada exercitării mandatului său în *Societate*, Administratorul, în mod direct sau indirect este de acord și se obligă:

1. să nu se angajeze în orice activitate sau afacere care este în concurență cu sau similară cu activitatea prinicipală a *Societății;*
2. să nu asiste în orice mod, orice persoană ale cärei activități sunt în concurențä cu sau care prejudiciază în orice alt mod activitățile comerciale ale *Societății.*

Obligația de neconcurență produce efecte pe teritoriul României, precum și în țările în care societatea activează sau are intenția să activeze.

# **Abținerea de la solicitarea de servicii**

Pe perioada exercitării mandatului său în *Societate*, Administratorul, în mod direct sau indirect, cu sau fără comision nu va:

1. detemina sau încerca să determine orice salariat, consultant, furnizor, cumpărător sau antreprenor independent al *Societății,* să înceteze relația sa cu Societatea;
2. utiliza, reține în calitate de consultant sau de antreprenor, ori determina angajarea sau reținerea oricărui salariat, angajarea/încheierea unei relații contractuale cu vreun agent, consultant, furnizor de servicii sau produse, cumpărător sau antreprenor independent al *Societății, astfel încât acțiunea să producă prejudicii societății.*

# **Încălcarea obligațiilor de neconcurență**

Oricare încălcare a obligațiilor cuprinse în prezenta Anexă de către Administrator îndreptățește *Societatea* să solicite acestuia despăgubiri pentru daunele provocate *Societății.*

|  |  |
| --- | --- |
| **Societatea pentru Servicii de Mentenanță a Rețelei Electrice de Transport “SMART” S.A.** Prin:……………………………..mandatat,  Prin Hotărârea nr. ……………a Adunării  Generale Ordinare a Acționarilor | **ADMINISTRATOR**  **Domnul/Doamna** |